કોંગ્રેસ પક્ષના રાજકીય ઠરાવ પર નજર કરીએ તો તેની શરૃઆતમાં જ આઝાદી પછી નવેમ્બર-૧૯૪૭માં કોંગ્રેસનું જે પ્રથમ અધિવેશન મળેલું અને મહાત્મા ગાંધીએ જે કહેલું તેનો ઉલ્લેખ છે. ગાંધીજીએ કહેલું કે ‘કોંગ્રેસ એ તમામ ભારતીયોની છે, જેઓ આ ધરતીનાં સંતાનો છે, પછી ભલે તેઓ હિન્દુ હોય, મુસલમાન હોય, ખ્રિસ્તી હોય, શીખ હોય કે પારસી હોય.’ કોંગ્રેસે તેના ઠરાવમાં તેણે આપેલા તમામ વડાપ્રધાનોની મહત્ત્વની કાર્યસિદ્ધિઓના કારણે દેશ કેટલો આગળ વધ્યો છે તેની ઝલક રજૂ કરી છે.